**Keskkonnamõju strateegilise hindamise algatamise teade**

Avaldamise algus: 26.10.2020

Avaldamise lõpp: tähtajatu

Kuusalu Vallavolikogu avaldab teadaande keskkonnamõju ja keskkonnajuhtimissüsteemi seaduse (KeHJS) § 35 lõike 6 alusel.

Kuusalu Vallavolikogu algatas 07.oktoobril 2020 aastal otsusega nr 46 Salmistu küla Külaserva (35201:002:0045), Segametsa (35201:002:0136) ning Ilo (35201:002:0203) kinnistute detailplaneeringu, kinnitas lähteülesande ning algatas detailplaneeringule keskkonnamõju strateegilise hindamise.

On esitatud Külaserva, Segametsa ning Ilo kinnistute omanike poolt ühiselt detailplaneeringu algatamise taotlus ning lisatud esialgne skeem-eskiislahendus võimaliku jagamise ning juurdepääsuteede asetusega. Esitatud skeemi ning taotluse kohaselt tehakse ettepanek kavandada elamukrunte üldplaneeringus toodud suurustega (3 600 m2 ). Pedassaare elamuala ning uute kruntide vahele soovitakse jätta 50 m laiune hoonestamata haljasala vöönd, mis suures osas ei jää planeeritavate kinnistute, vaid Männi-Tülli (35201:002:1073), Männikäbi (35201:002:0937) ja Männituka (35201:002:1074) kinnistutele. Juurdepääs kavandatavatele kinnistutele on planeeritud läbi varasemalt kehtestatud planeeringuga kavandatud Uuetoa tee ning ka Pedassaare teelt.

Tulenevalt planeerimisseaduse § 142 lõikest 6 ja keskkonnamõju hindamise ja keskkonnajuhtimissüsteemi seaduse kohaselt, anda eelhinnang ja kaaluda keskkonnamõju strateegilist hindamist (edaspidi KSH). Eelhinnangus kaalutakse KSH algatamise KeHJS § 6 lõike 2 punkti 22 alusel. Üldplaneeringut muutva detailplaneeringu KSH vajaduse tuvastamiseks on läbi viidud KSH eelhindamine (Kuusalu Vallavolikogu otsuse nr 46 lisa 1), mille kokkuvõtte kohaselt on mets väga oluliselt mõjutatav keskkonnaelement, mille pindala planeeritava elluviimisel väheneb oluliselt. Planeeringuga elluviimisel on tegemist pöördumatu rohekoridori muutmisega ja ulatusliku külailme muutumisega. Kohalikud elanikud, kogukond on planeeringu algatamise ning metsa-alale täiendavate elamukruntide rajamise vastu. Kogukonna vastuseis tugineb muuhulgas asjaolule, et kehtiv üldplaneering ei näe ette kavandatavat tegevust. Kõikide mõjude kaalumiseks, alternatiivide võrdlemiseks ning vajalike leevendusmeetmete määramiseks tuleb algatada keskkonnamõju strateegiline hindamine.

Strateegilise planeerimisdokumendi koostamise osapooled:

Koostamise algataja on Kuusalu Vallavolikogu (aadress Mõisa tee 17 Kiiu alevik 74604, e-post vallavalitsus@kuusalu.ee)

Koostamise korraldaja on Kuusalu Vallavalitsuse (aadress Mõisa tee 17 Kiiu alevik 74604, e-post vallavalitsus@kuusalu.ee)

Koostaja ei ole teada. Strateegilise planeerimisdokumendi koostamise ja KSH algatamise otsusega on võimalik tutvuda Kuusalu Vallavalitsuse aadress Mõisa tee 17 Kiiu alevik 74604), esmaspäeviti kella 8.30 - 12 ja kolmapäeviti kella 13 - 18 ning Kuusalu valla dokumendiregistris aadressil https://www.kuusalu.ee/dokumendiregister.

Teadaande avaldaja kontaktandmed: keskkonnaspetsialist Elina Einaru

Telefon: 606 6391

E-post: elina.einaru@kuusalu.ee